**Zmluva o zabezpečení upratovacích a čistiacich služieb**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov

**Čl. I**

**Zmluvné strany**

**Objednávateľ:** **Všeobecná zdravotná poisťovňa a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Mestského súdu Bratislava III, oddiel: Sa, vložka č. 3602/B

Zastúpený: Doc. PhDr. JUDr. Michal Ďuriš, PhD., predseda predstavenstva

Osoba oprávnená rokovať vo veciach zmluvy:

 Ing. Barbora Slováková, barbora.slovakova@vszp.sk

Osoba oprávnená rokovať vo veciach technických:

Mgr. Petra Turčeková, petra.turcekova@vszp.sk, 0914 338 539

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

(ďalej len „objednávateľ“)

a

**Poskytovateľ: ................................**

Sídlo: ............................................

Zapísaný v Obchodnom registri Okresného, resp. Mestského súdu ................, odd. ............, vložka č. ............

*(príp. v Živnostenskom registri Okresného úradu v ....................pod č...................)*

Zastúpený: .........................................

Osoba oprávnená rokovať vo veciach zmluvy:

 *(meno, priezvisko, e-mail)*

Osoba oprávnená rokovať vo veciach technických:

*(meno, priezvisko, e-mail, tel. číslo)*

IČO: ............................

DIČ: .............................

IČ DPH: ................................

Bankové spojenie: ....................................

IBAN: ............................................

(ďalej len „poskytovateľ“)

(objednávateľ a poskytovateľ spolu ďalej ako „zmluvné strany“)

uzatvárajú túto Zmluvu o zabezpečení upratovacích a čistiacich služieb (ďalej len „zmluva“) ako výsledok verejného obstarávania podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

1. Predmetom plnenia tejto zmluvy je výkon upratovacích a čistiacich služieb (ďalej aj ako „služby“) poskytovateľom pre objednávateľa v priestoroch objektov objednávateľa, špecifikovaných v prílohe č. 1 tejto zmluvy – Zoznam objektov objednávateľa, vrátane údržby a starostlivosti o exteriérové plochy prináležiace k týmto objektom (záhradnícke práce v rozsahu špecifikovanom v tejto zmluve). Špecifikácia poskytovaných služieb je uvedená v prílohe č. 2 tejto zmluvy – Rozsah poskytovaných služieb.
2. Poskytovateľ je oprávnený vykonávať služby tvoriace predmet zmluvy na základe zapísaného predmetu podnikateľskej činnosti.
3. Objednávateľ sa zaväzuje uhrádzať poskytovateľovi za riadne plnenie služieb podľa tejto zmluvy dohodnutú cenu podľa čl. IV tejto zmluvy.

**Čl. III**

**Miesto, termíny a rozsah plnenia**

1. Miestom poskytovania služieb, vykonávaných v rozsahu podľa prílohy č. 2 zmluvy, budú jednotlivé objekty objednávateľa, uvedené v prílohe č. 1 zmluvy.
2. Vykonávanie nepravidelných upratovacích a čistiacich služieb, uvedených v časti II. prílohy č. 2 zmluvy, bude realizované na základe osobitných objednávok v závislosti od podmienok, potrieb a rozhodnutí objednávateľa, s uvedením rozsahu požadovaných služieb, miesta plnenia a požadovaného termínu poskytnutia služieb. Je len na rozhodnutí objednávateľa, koľko služieb podľa tohto ustanovenia si počas platnosti zmluvy od poskytovateľa objedná.
3. Zmluvné strany sa dohodli, že v prípade zmeny na pracovisku, uvedenom v prílohe č. 1 tejto zmluvy, presťahovania pracoviska, resp. v prípade vytvorenia alebo zrušenia pracoviska objednávateľa, je objednávateľ povinný túto skutočnosť oznámiť písomne poskytovateľovi na e-mailovú adresu kontaktnej osoby, uvedenej v čl. V bode 18. zmluvy, s uvedením dátumu vzniku predmetnej skutočnosti, dátumu požadovaného začatia, resp. ukončenia poskytovania služieb a aktuálnych plôch na poskytovanie služieb tvoriacich predmet tejto zmluvy, a to najneskôr 7 dní pred požadovaným začatím, resp. ukončením poskytovania služieb. Na základe uvedeného oznámenia zároveň zmluvné strany bezodkladne uzatvoria o tejto skutočnosti dodatok k zmluve, pričom v prípade vzniku nového pracoviska bude cena za vykonávanie pravidelných upratovacích a čistiacich služieb v novom mieste plnenia vypočítaná prepočtom výmery upratovanej plochy a priemernej ceny za výkon pravidelných upratovacích služieb v príslušnom kraji, v ktorom sa nachádza miesto plnenia, uvedenej v prílohe č. 4 zmluvy – Cena pravidelných upratovacích a čistiacich služieb. Zmluvné strany sa zároveň dohodli, že v dodatku si vzájomne vysporiadajú obdobie odo dňa vzniku zmeny do nadobudnutia účinnosti dodatku tak, aby bolo objednávateľom poskytovateľovi uhradené len skutočne poskytnuté plnenie predmetu zmluvy.
4. Požadovaný čas plnenia predmetu zmluvy je uvedený v prílohe č. 3 zmluvy – Termíny poskytovania služieb.

**Čl. IV**

**Cena a platobné podmienky**

1. Zmluvné strany sa dohodli na cene za poskytovanie pravidelných upratovacích a čistiacich služieb v zmysle zákona č. 18/1996 Z. z. o cenách v znení neskorších predpisov, tak ako je uvedená v položkovom členení v prílohe č. 4 tejto zmluvy – Cena pravidelných upratovacích a čistiacich služieb, pričom cenu je možné upraviť v prípade skutočností uvedených v čl. III bod 3. zmluvy a v bode 11. tohto článku zmluvy.
2. Zmluvné strany sa dohodli na cene za poskytovanie nepravidelných upratovacích a čistiacich služieb v zmysle zákona č. 18/1996 Z. z. o cenách v znení neskorších predpisov, tak ako je uvedená v položkovom členení v prílohe č. 5 tejto zmluvy – Cena nepravidelných upratovacích a čistiacich služieb.
3. DPH bude poskytovateľ fakturovať vo výške v zmysle všeobecne záväzných právnych predpisov platných v čase poskytnutia zdaniteľného plnenia. V prípade zmeny sadzby DPH sa nevyžaduje úprava formou dodatku k tejto zmluve, ale poskytovateľ bude automaticky účtovať výšku sadzby DPH platnú v čase poskytnutia zdaniteľného plnenia.
4. Celková cena za plnenie predmetu tejto zmluvy nemôže počas platnosti zmluvy presiahnuť sumu, uvedenú v tomto ustanovení, pričom celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi na základe tejto zmluvy. Objednávateľ nie je povinný vyčerpať celý finančný objem uvedený v tomto bode zmluvy, a to:

Cena celkom bez DPH ...................... eur

Sadzba DPH vo výške 20 %

DPH .................. eur

 Cena celkom vrátane DPH .................. eur (slovom ....................................).

V prípade, že poskytovateľ nie je platiteľom DPH, uvedie celkovú cenu za plnenie a informáciu, že nie je platiteľom DPH.

Ak sa poskytovateľ, ktorý v čase uzatvorenia tejto zmluvy nie je platiteľom DPH, stane platiteľom DPH počas plnenia predmetu zmluvy, celková cena za plnenie podľa tohto bodu sa bude považovať za cenu vrátane DPH, a to odo dňa vzniku povinnosti poskytovateľa odviesť DPH.

1. Cena za plnenie predmetu zmluvy, uvedená v tomto článku zmluvy, je konečná a je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady poskytovateľa, spojené s plnením predmetu zmluvy. Cenu je možné upraviť za predpokladu vzniku skutočností, uvedených v  čl. III bod 3. zmluvy a v bode 11. tohto článku zmluvy.
2. Objednávateľ bude poskytovateľovi uhrádzať dohodnutú cenu za poskytované služby podľa tejto zmluvy mesačne na základe faktúry, vystavenej poskytovateľom najneskôr do piateho pracovného dňa mesiaca, nasledujúceho po dni poskytnutia služieb podľa tejto zmluvy, ktorej neoddeliteľnou súčasťou bude „Potvrdenie o výkone služieb“, vystavené a potvrdené určeným zamestnancom objednávateľa v zmysle čl. V bod 17. zmluvy.
3. Faktúra, vystavená poskytovateľom, musí byť vyhotovená v súlade s touto zmluvou a ustanoveniami zákona č. 222/2004 Z. z. o dani z pridanej hodnoty a o zmene a doplnení niektorých zákonov v znení neskorších predpisov (ďalej len „zákon o DPH“). V opačnom prípade má objednávateľ právo vrátiť faktúru poskytovateľovi v lehote splatnosti na opravu, pričom prestane plynúť lehota splatnosti faktúry a nová lehota splatnosti začne plynúť odo dňa preukázateľného doručenia opravenej faktúry objednávateľovi.
4. Lehota splatnosti faktúry je 30 dní odo dňa jej preukázateľného doručenia objednávateľovi na e-mailovú adresu: fakturyPC@vszp.sk.
5. V prípade omeškania objednávateľa s úhradou faktúry v dohodnutej lehote splatnosti je poskytovateľ oprávnený požadovať zaplatenie úroku z omeškania vo výške podľa Obchodného zákonníka v platnom znení.
6. Poskytovateľovi – platiteľovi DPH bude cena za predmet zmluvy uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Poskytovateľ je povinný ihneď písomne informovať objednávateľa o každej zmene tohto bankového účtu. Ak poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona o DPH, objednávateľ je oprávnený postupovať v zmysle ustanovenia § 69c ods. 1 zákona o DPH, t. j. uhradiť sumu vo výške DPH alebo jej časť uvedenú vo faktúre poskytovateľa na číslo účtu správcu dane vedeného pre poskytovateľa podľa § 67 zákona č. 563/2009 Z. z. o správe daní (daňový poriadok) a o zmene a doplnení niektorých zákonov, pričom objednávateľ nie je v omeškaní, ak z tohto dôvodu neplní, čo mu ukladá zmluva. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.
7. Zmluvné strany sa dohodli, že v súlade s § 18 ods. 1 písm. a) zákona o verejnom obstarávaní sa upravia položkové ceny za poskytovanie služieb, špecifikované v prílohe č. 4 a č. 5 tejto zmluvy, ako aj celková zmluvná cena, uvedená v bode 4. tohto článku zmluvy, a to o mieru inflácie alebo mieru deflácie meranej indexom spotrebiteľských cien za rok 2024, potvrdenej Štatistickým úradom Slovenskej republiky.  Zmluvné strany sa zaväzujú uzatvoriť dodatok v zmysle tohto bodu zmluvy, pričom uvedené zmeny cien sa uplatnia odo dňa, nasledujúceho po uplynutí 12 mesiacov účinnosti zmluvy.

**Čl. V**

**Práva a povinnosti zmluvných strán**

1. Poskytovateľ je povinný v lehote najneskôr do 30 kalendárnych dní po nadobudnutí účinnosti zmluvy a následne vždy najneskôr do 20. dňa príslušného kalendárneho roka predložiť objednávateľovi na odsúhlasenie návrh harmonogramu štvrťročných, polročných a ročných služieb, a to zaslaním na e-mailovú adresu kontaktnej osoby objednávateľa, uvedenej v bode 18. tohto článku zmluvy, pričom je zároveň povinný ukončiť polročné, resp. ročné práce najneskôr 14 pracovných dní pred ukončením kalendárneho polroka, resp. kalendárneho roka.
2. Poskytovateľ bude služby vykonávať prostredníctvom osôb s potrebnou odbornou zručnosťou a v prípade špecifických prác, ako odhŕňanie snehu za použitia mechanizmov a prác vo výškach, prostredníctvom osôb s osobitnou kvalifikáciou v zmysle príslušných všeobecne záväzných právnych predpisov. Poskytovateľ zároveň zodpovedá za to, že osoby, vykonávajúce služby tvoriace predmet zmluvy, budú povinné dodržiavať vnútroorganizačné predpisy objednávateľa, s ktorými ich objednávateľ preukázateľne oboznámi. V opačnom prípade poskytovateľ zodpovedá objednávateľovi za prípadnú škodu, z tohto dôvodu vzniknutú.
3. Poskytovateľ predloží objednávateľovi zoznam osôb, ktoré budú v jednotlivých objektoch objednávateľa vykonávať služby podľa tejto zmluvy, najneskôr v deň podpisu tejto zmluvy. V zozname osôb musí byť uvedená kontaktná osoba poskytovateľa, s uvedením telefónneho čísla, na ktorú sa môžu obracať kontaktné osoby objednávateľa vo veci zimnej pohotovosti a údržby. Osoby, vykonávajúce služby podľa tejto zmluvy, sa budú pri vstupe do objektov objednávateľa preukazovať občianskym preukazom. V prípade zmeny osôb, vykonávajúcich služby podľa tejto zmluvy, je poskytovateľ povinný oznámiť túto skutočnosť objednávateľovi najneskôr 24 hodín pred uskutočnením zmeny na e-mailovú adresu kontaktnej osoby objednávateľa, uvedenú v bode 18. tohto článku zmluvy.
4. Dohodnuté služby musia byť vykonávané tak, aby nenarušovali plynulosť pracovného procesu objednávateľa.
5. Služby musia byť poskytnuté odborne a kvalitne s použitím čistiacich prostriedkov, ktoré sú vhodné pre použitie na ošetrované povrchy, a ktorých používanie je povolené Ministerstvom zdravotníctva Slovenskej republiky.
6. Všetky čistiace prostriedky, ostatné potreby a pomôcky na upratovanie a čistenie v dostatočnom množstve a požadovanej kvalite, ako aj primerané technické vybavenie, stroje a zariadenia potrebné na riadne poskytovanie služieb, zabezpečuje poskytovateľ a ich cena je súčasťou ceny podľa článku IV tejto zmluvy. Pranie a výmenu potrieb a pomôcok na upratovanie a čistenie si zabezpečuje poskytovateľ na vlastné náklady.
7. Poskytovateľ je povinný zabezpečiť, aby v priestoroch, kde majú jeho zamestnanci uskladnené čistiace prostriedky, boli na viditeľnom mieste umiestnené Karty bezpečnostných údajov, popis prvej pomoci a návod na požitie čistiacich prostriedkov spolu s návodom na riedenie čistiacich prostriedkov.
8. Objednávateľ je oprávnený kontrolovať kedykoľvek výkon poskytovania služieb prostredníctvom osôb určených podľa vlastného výberu. V prípade požiadavky objednávateľa je povinný zúčastniť sa kontroly aj zástupca poskytovateľa.
9. Objednávateľ sa zaväzuje odovzdať poskytovateľovi priestory na plnenie predmetu zmluvy a umožniť osobám, vykonávajúcim služby podľa tejto zmluvy, prístup do jednotlivých miestností a spoločných priestorov, pričom tieto osoby budú mať k dispozícii sadu náhradných kľúčov od jednotlivých miestností, chodieb, schodíšť a prípadne vstupov do objektu objednávateľa. Do miestností so zvláštnym režimom umožní objednávateľ vstup za prítomnosti zodpovedného zamestnanca objednávateľa (sklady, serverovne, pokladne, spisovne apod.).
10. Objednávateľ sa zaväzuje poskytnúť poskytovateľovi počas platnosti zmluvy nevyhnutnú súčinnosť pre plnenie zmluvy, a to najmä:
11. miestnosť pre osoby, vykonávajúce služby podľa tejto zmluvy, na prezlečenie, na bezpečné a hygienické uloženie osobných vecí a osobných ochranných pracovných prostriedkov,
12. priestor na uskladnenie čistiacich prostriedkov a ostatných potrieb a pomôcok na upratovanie a čistenie, ako aj priestor na uskladnenie strojov, zariadení a mechanizácie poskytovateľa,
13. dobíjanie AKU – batérií pre čistiace stroje, používané poskytovateľom pre plnenie predmetu zmluvy,
14. bezplatný odber elektrickej energie a vody, potrebný pre výkon upratovacích a čistiacich služieb,
15. funkčnosť technických (osvetlenie, zdroje energie a vody apod.) a sociálnych zariadení v objektoch objednávateľa.
16. Objednávateľ zabezpečí v bezprostrednej blízkosti objektu, v ktorom sa vykonávajú upratovacie a čistiace služby, kontajnery určené na zber odpadu, vrátane exteriérových odpadových nádob na triedený odpad a umožní poskytovateľovi zhromažďovanie odpadu, ktorý je produktom poskytovanej služby v týchto kontajneroch a odpadových nádobách. Objednávateľ je povinný zabezpečiť odvoz a likvidáciu odpadu na vlastné náklady.
17. Poskytovateľ sa zaväzuje:
18. zabezpečovať poskytovanie služieb podľa tejto zmluvy v súlade s platnými všeobecne záväznými právnymi predpismi,
19. dodržiavať všeobecne záväzné právne predpisy v oblasti bezpečnosti a ochrany zdravia pri práci a ochrany pred požiarmi, ako a Plán BOZP príslušného objektu – miesta plnenia,
20. vykonávať školenie I. stupňa pre osoby, vykonávajúce služby podľa tejto zmluvy,
21. vykonávať služby s maximálnou odbornou starostlivosťou, kvalitne, a dbať o to, aby nedošlo k poškodeniu, resp. zničeniu majetku objednávateľa,
22. používať certifikované čistiace a dezinfekčné prostriedky, nepoškodzujúce čistený objekt a technické, resp. iné zariadenia, ktoré sú povolené alebo ich použitie je doporučené Ministerstvom zdravotníctva Slovenskej republiky,
23. včas a bez zbytočného odkladu informovať objednávateľa o všetkých dôležitých skutočnostiach, súvisiacich s plnením predmetu zmluvy, ktoré môžu ohroziť alebo obmedziť riadne poskytovanie služieb.
24. Poskytovateľ je povinný zabezpečiť, aby po skončení upratovacích a čistiacich prác boli v upratovaných priestoroch zavreté okná, zhasnuté svetlá, zavreté vodovodné batérie a dvere riadne uzamknuté.
25. Osoby, vykonávajúce služby podľa tejto zmluvy, majú zakázané nahliadať do písomných dokladov a iných písomností, ktoré sa nachádzajú v priestoroch objednávateľa a súvisia s plnením úloh a činnosti objednávateľa, v opačnom prípade poskytovateľ zodpovedá za škodu, ktorá by týmto konaním objednávateľovi vznikla. Zároveň majú tieto osoby zakázané využívať technické prostriedky objednávateľa (telefón, počítačovú a reprografickú techniku a pod.). V prípade nedodržania tohto ustanovenia je poskytovateľ povinný odvolať osobu z výkonu služieb podľa tejto zmluvy a uhradiť objednávateľovi vzniknutú škodu.
26. Osoby, vykonávajúce služby podľa tejto zmluvy, musia počas výkonu práce používať pracovné oblečenie s logom poskytovateľa, s viditeľne umiestnenou menovkou (meno a priezvisko osoby).
27. Za splnenie poskytnutia služby v kalendárnom mesiaci sa považuje objednávateľom písomne potvrdený záznam o poskytnutí služby „Potvrdenie o výkone služieb“, ktorý za objednávateľa podpisuje objednávateľom určená osoba – zamestnanec podľa bodu 17. tohto článku zmluvy.
28. Objednávateľ predloží poskytovateľovi zoznam zamestnancov, oprávnených preberať plnenie podľa tejto zmluvy, za jednotlivé pracoviská objednávateľa, a to bez zbytočného odkladu po nadobudnutí účinnosti tejto zmluvy. Každú zmenu v osobe určeného zamestnanca sa objednávateľ zaväzuje nahlásiť poskytovateľovi písomne na e-mailovú adresu, uvedenú v bode 18. tohto článku zmluvy, bez zbytočného odkladu po vzniku tejto skutočnosti.
29. Zmluvné strany si dohodli kontaktné osoby pre účely plnenia zmluvy:
* za poskytovateľa: ***(meno, priezvisko, e-mail, tel. číslo)***
* za objednávateľa: ***Mgr. Petra Turčeková,*** ***petra.turcekova@vszp.sk******, 0914 338 539.***

Každá zo zmluvných strán je oprávnená kedykoľvek zmeniť kontaktnú osobu, a to bez potreby vyhotovenia dodatku k tejto zmluvy, o čom je povinná bezodkladne písomne informovať druhú zmluvnú stranu.

1. Zistené nedostatky pri zabezpečovaní upratovacích a čistiacich služieb je objednávateľ povinný reklamovať bez zbytočného odkladu po zistení nedostatku, a to zaslaním Záznamu o nezhode, listinne, alebo formou mailovej správy, ktorý spíše kontaktná osoba objednávateľa, uvedená v bode 18. tohto článku zmluvy alebo oprávnený zamestnanec objednávateľa podľa bodu 17. tohto článku zmluvy, na e-mailovú adresu kontaktnej osoby poskytovateľa, uvedenej v bode 18. tohto článku zmluvy, spolu s fotodokumentáciou zistených nedostatkov (ak je možné fotodokumentáciu vyhotoviť). Kontaktná osoba poskytovateľa zabezpečí odstránenie zisteného nedostatku a túto skutočnosť oznámi kontaktnej osobe objednávateľa, resp. oprávnenému zamestnancovi objednávateľa, ktorí spísal Záznam o nezhode. Po kontrole odstránenia reklamovaného vadného plnenia predmetu zmluvy následne oprávnený zamestnanec objednávateľa potvrdí prevzatie riadneho plnenia predmetu zmluvy.
2. Poskytovateľ je povinný reklamáciu na nekvalitne vykonané upratovacie a čistiace práce vybaviť spôsobom opakovaného a bezodplatného vykonania reklamovaných prác, a to:
3. do 24 hodín po oznámení nedostatkov pri dennom, týždennom a mesačnom pracovnom cykle,
4. do 5 pracovných dní po oznámení nedostatkov pri ostatných pracovných cykloch.
5. V prípade reklamácie akéhokoľvek vadného plnenia predmetu tejto zmluvy opakovane v priebehu jedného kalendárneho mesiaca bude také porušenie zmluvných povinností považované za podstatné porušenie zmluvy a objednávateľ je oprávnený od tejto zmluvy odstúpiť.

**Čl. VI**

**Zodpovednosť za škodu a sankcie**

1. Poskytovateľ zodpovedá za všetky škody spôsobené pri plnení predmetu tejto zmluvy v dôsledku jeho činnosti, ako aj zanedbaním povinností po skončení výkonu prác.
2. Pri škodách, za ktoré poskytovateľ zodpovedá, a ktoré vznikli v dôsledku porušenia jeho zmluvných povinností, je poskytovateľ povinný nahradiť objednávateľovi vzniknutú škodu v celom rozsahu.
3. Ak poskytovateľ aj napriek uplatnenej reklamácii objednávateľa podľa čl. V bodov 19. až 21. tejto zmluvy neodstráni reklamované nedostatky plnenia predmetu zmluvy v stanovených termínoch, je objednávateľ oprávnený uplatniť si u poskytovateľa zmluvnú pokutu vo výške 0,05% z celkovej zmluvnej ceny vrátane DPH za každý aj začatý deň omeškania poskytovateľa za výkon upratovacích prác v objekte, ktorého sa reklamácia týka, čím nie je dotknuté právo objednávateľa na odstúpenie od zmluvy podľa čl. V bod 21. zmluvy.
4. V prípade, že poskytovateľ poruší akúkoľvek z povinností uvedených v čl. V tejto zmluvy, vrátane nedodržania času a rozsahu vykonávania služieb podľa tejto zmluvy v zmysle prílohy č. 2 a č. 3 k zmluve, má objednávateľ právo na uplatnenie zmluvnej pokuty voči poskytovateľovi vo výške 500 eur za každé zistené porušenie, v prípade opakovaného porušenia rovnakej povinnosti poskytovateľa v rovnakom mieste plnenia v priebehu troch kalendárnych mesiacov vo výške 1 000 eur za každé opakované porušenie. Týmto nie je dotknuté právo objednávateľa na náhradu vzniknutej škody v plnom rozsahu.
5. Objednávateľ má právo na náhradu škody preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona o DPH. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH az podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
6. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a z dôvodu dlžného poistného na zdravotné poistenie.
7. Objednávateľ je oprávnený jednostranne započítať svoje pohľadávky, vzniknuté z dôvodu porušenia povinností poskytovateľa podľa tejto zmluvy.

**Čl. VII**

**Doba platnosti zmluvy a ukončenie zmluvy**

1. Zmluva sa uzatvára na dobu určitú - 24 mesiacov odo dňa nadobudnutia účinnosti zmluvy, resp. do doby vyčerpania finančného limitu, uvedeného v čl. IV bod 4. zmluvy, podľa toho, ktorá skutočnosť nastane skôr.
2. Zmluvný vzťah je možné ukončiť pred dobou, na ktorú bol dojednaný:

 a) písomnou dohodou zmluvných strán,

 b) písomnou výpoveďou objednávateľa,

 c) odstúpením od zmluvy z dôvodov uvedených v § 344 a nasl. Obchodného zákonníka alebo v tejto zmluve.

1. Objednávateľ je oprávnený vypovedať zmluvu kedykoľvek bez uvedenia dôvodu. Výpovedná lehota je 3 kalendárne mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená poskytovateľovi.
2. Objednávateľ je oprávnený od zmluvy odstúpiť aj v prípade:
* porušenia povinností poskytovateľa podľa čl. V bod 21. tejto zmluvy,
* porušenia povinností poskytovateľa podľa čl. VIII bod 1. a 2. zmluvy a čl. IX bod 4. a 5. tejto zmluvy,
* ak sa poskytovateľ stane dlžníkom poistného na zdravotné poistenie voči objednávateľovi,
* ak právnickej osobe poskytovateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,
* dňom právoplatného rozhodnutia registrujúceho orgánu o  výmaze podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov *(*ďalej len „zákon o registri partnerov verejného sektora*“)*,
* dňom právoplatného rozhodnutia registrujúceho orgánu o  pokute podľa § 13 ods. 2 zákona o registri partnerov verejného sektora,
* ak dôjde k výmazu partnera verejného sektora na návrh oprávnenej osoby počas trvania zmluvy,
* ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
* ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora.
1. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je poskytovateľ v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto zmluva.
2. V prípade, že objednávateľ nevyužije právo odstúpiť od zmluvy v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany poskytovateľa vo výške 20% z dohodnutej zmluvnej ceny vrátane DPH podľa čl. IV bod 4. tejto zmluvy.
3. Poskytovateľ vyhlasuje, že v prípade, ak sa na neho alebo jeho subdodávateľov vzťahuje povinnosť zápisu do registra partnerov verejného sektora, sú zapísaní v registri partnerov verejného sektora a ich koneční užívatelia výhod spĺňajú podmienky v súlade s § 11 ods. 1 písm. c) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od zmluvy odstúpiť a poskytovateľ je povinný nahradiť objednávateľovi škodu, ktorá mu tým vznikla.
4. Účinky odstúpenia nastanú dňom doručenia písomnosti druhej zmluvnej strane, alebo k inému termínu, ktorý zmluvná strana v odstúpení uvedie.
5. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté na základe tejto zmluvy, o čom vyhotovia písomný protokol.

**Čl. VIII**

**Osobitné ustanovenia**

1. Poskytovateľ je oprávnený plniť predmet zmluvy aj prostredníctvom subdodávateľov, ktorí musia spĺňať podmienky pre plnenie predmetu zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy prostredníctvom subdodávateľov zodpovedá poskytovateľ objednávateľovi tak, ako keby plnil predmet zmluvy sám. Objednávateľ je oprávnený od zmluvy odstúpiť, ak zistí, že poskytovateľ zabezpečuje plnenie predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, alebo zabezpečuje plnenie predmetu zmluvy prostredníctvom subdodávateľa napriek tomu, že túto skutočnosť neuviedol v prílohe č. 9 tejto zmluvy, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 9 tejto zmluvy.
2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu tejto zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné vyhlásenie, že subdodávateľ, ktorého sa zmena týka, spĺňa podmienky pre plnenie predmetu zmluvy. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20% z dohodnutej zmluvnej ceny vrátane DPH podľa čl. IV bod 4. tejto zmluvy.
3. Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
4. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované poštou a kuriérskou službou sa doručujú na adresu sídla zmluvných strán, uvedenú v čl. I tejto zmluvy. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu druhej zmluvnej strany.
5. Na doručovanie písomností týkajúcich sa vzniku, zmeny, zániku zmluvy, alebo akéhokoľvek porušenia zmluvy, sa nepoužije e-mail.
6. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh, pričom všetky oznámenia s právnym alebo zmluvným účinkom sa budú posielať druhej zmluvnej strane na jej adresu uvedenú v čl. I tejto zmluvy, na jej dodatočne písomne oznámenú adresu alebo na adresu evidovanú v Obchodnom alebo inom registri.
7. Poskytovateľ berie na vedomie, že v rámci plnenia tejto zmluvy získa alebo môže získať on alebo jeho zamestnanci, či zmluvní partneri prístup k dôverným informáciám objednávateľa alebo tretích osôb. Za dôverné informácie sa podľa tejto zmluvy považujú všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej so zmluvnou stranou a osobné údaje, ktoré sa dostanú do dispozície druhej zmluvnej strany, alebo ak druhá strana získa vedomosť o ich obsahu. Poskytovateľ sa zaväzuje zachovávať mlčanlivosť o dôverných informáciách a zaväzuje sa, že bez písomného súhlasu druhej zmluvnej strany neposkytne dôverné informácie v žiadnej forme tretím osobám ani ich nevyužije pre svoj vlastný prospech alebo prospech tretej strany. Poskytovateľ sa zaväzuje, že zabezpečí, aby povinnosťou mlčanlivosti boli zaviazané všetky osoby, ktoré sa podieľajú na plnení predmetu tejto zmluvy, aby boli dostatočné poučené o podstate dôvernej informácie v zmysle tejto zmluvy a príslušných právnych predpisov a nevyhnutnosti ich utajenia v súlade s touto zmluvou. Splnenie tejto povinnosti je poskytovateľ povinný preukázať, ak ho o to objednávateľ požiada.

**Čl. IX**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy v rozpore s Etickým kódexom Všeobecnej zdravotnej poisťovne, a. s. (ďalej len „Etický kódex“), zverejneným na [www.vszp.sk](http://www.vszp.sk).
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom, môže zmluvná strana od tejto zmluvy odstúpiť.
5. Zmluvné strany sa zaväzujú dodržiavať apolitickosť vo vzájomnom postupe pri uzatváraní zmluvy a základné morálne a etické hodnoty ustanovené v obsahu Etického kódexu. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto zmluvy odstúpiť.

**Čl. X**

**Záverečné ustanovenia**

1. Táto zmluva nadobúda platnosť dňom jej podpisu oprávnenými zástupcami obidvoch zmluvných strán a účinnosť dňom 4. 4. 2024 po jej predchádzajúcom zverejnení, resp. v prípade jej neskoršieho zverejnenia dňom nasledujúcim po zverejnení zmluvy v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
2. Zmluvné vzťahy, neupravené výslovne touto zmluvou, sa spravujú ustanoveniami Obchodného zákonníka v platnom znení a ustanoveniami súvisiacich všeobecne záväzných právnych predpisov.
3. Rozhodným právom pre túto zmluvu je slovenský právny poriadok.
4. Zmluvné strany sa zaväzujú prípadné spory vyplývajúce z tejto zmluvy a dodatkov k nej alebo rozpory vo výklade niektorých jej ustanovení riešiť prednostne vzájomným rokovaním. Až po neúspešnosti takéhoto rokovania môžu sa obrátiť zmluvné strany s návrhom na vyriešenie na príslušný súd.
5. Meniť alebo dopĺňať túto zmluvu je možné len na základe dohody oboch zmluvných strán
vo forme očíslovaného písomného dodatku k zmluve.
6. Zmluva je vyhotovená v štyroch rovnopisoch s platnosťou originálu, z ktorých poskytovateľ obdrží jedno a objednávateľ tri vyhotovenia.
7. Neoddeliteľnou súčasťou tejto zmluvy sú prílohy:

Príloha č. 1A – 1D: Zoznam objektov objednávateľa – BA-TT, TN-NR, ZA-BB, PO-KE,

Príloha č. 2A – 2D: Rozsah poskytovaných služieb – BA-TT, TN-NR, ZA-BB, PO-KE,

Príloha č. 3A – 3D: Termíny poskytovania služieb – BA-TT, TN-NR, ZA-BB, PO-KE,

Príloha č. 4A – 4D: Cena pravidelných upratovacích a čistiacich služieb – BA-TT, TN-NR, ZA-BB, PO-KE,

Príloha č. 5A – 5D: Cena nepravidelných upratovacích a čistiacich služieb – BA-TT, TN-NR, ZA-BB, PO-KE,

Príloha č. 6A – 6D: Podlahové plochy objektov – BA-TT, TN-NR, ZA-BB, PO-KE,

Príloha č. 7A – 7D: Exteriérové plochy – BA-TT, TN-NR, ZA-BB, PO-KE,

Príloha č. 8A – 8D: Počty okien/zasklené plochy objektov – BA-TT, TN-NR, ZA-BB, PO-KE,

Príloha č. 9: Zoznam subdodávateľov.

1. Zmluvné strany vyhlasujú, že si túto zmluvu prečítali, jej obsahu porozumeli a na znak súhlasu ju podpisujú.

Za objednávateľa: Za poskytovateľa:

V Bratislave, dňa............... V ...................., dňa ..................

......................................... ..................................

Doc. PhDr. JUDr. Michal Ďuriš, PhD.

predseda predstavenstva

Všeobecná zdravotná poisťovňa, a.s.